**PROÇEDURAT E APLIKIMIT TË** **KANDIDATËVE QË APLIKOJNË PËR TRANSFERIM TË STUDIMEVE OSE PËR PROGRAM TË DYTË STUDIMI, NË PROGRAMET E CIKLIT TË DYTË TË STUDIMEVE NË UNIVERSITETIN “ALEKSANDËR MOISIU” DURRËS**

**K**andidatët që kërkojnë të transferojnë studimet në programet e ciklit të dytë të studimeve apo të ndjekin një program të dytë studimi, me përjashtim të programeve të integruara të studimit duhet të aplikojnë pranë sekretarisë mësimore përkatëse deri më **04 Tetor 2023**.

Kandidatët që do të aplikojnë për transferim studimesh apo për program të dytë studimi kanë të drejtë të aplikojnë deri në **5** (**pesë**) programe studimi përpara fillimit të vitit akademik.

*(sesion më vete)*

**KANDIDATË QË APLIKOJNË PËR TRANSFERIM TË STUDIMEVE NË PROGRAMET E CIKLIT TË DYTË TË STUDIMEVE NË UNIVERSITETIN “ALEKSANDËR MOISIU” DURRËS**

Kanë të drejtë të aplikojnë për transferim studimesh në programet e ciklit të dytë të gjithë kandidatët që:

1. kanë përfunduar me sukses studimet dhe janë pajisur me diplomën përkatëse të vlefshme në Republikën e Shqipërisë, në një program të ciklit të parë të studimeve, si dhe ndjekin një program studimi të ciklit të dytë në momentin e transferimit;
2. janë diplomuar jashtë vendit në një program studimi të ciklit të parë të studimeve, si dhe ndjekin një program studimi të ciklit të dytë në momentin e transferimit. Kandidati është i detyruar të kryejë njohjen dhe njehësimin e diplomës pranë QSHA-së brenda afateve të përcaktuara në udhëzimin nr.12, date 30.06.2023 të MASR-së.

Transferimi i studimeve në ciklin e dytë të studimeve mund të bëhet në një program studimi të njëjtë ose të ngjashëm të të njëjtit cikël sipas kritereve të vendosura dhe të shpallura nga Universiteti “Aleksandër Moisiu” Durrës.

***Kandidati që aplikon për transferim në ciklin e dytë të studimeve paraqitet personalisht ose nëpërmjet personit të autorizuar prej tij pranë sekretarisë mësimore përkatëse dhe dorëzon dokumentacionin e mëposhtëm:***

1. Diplomën dhe listën e notave/suplementin e diplomës ose kopje të saj të njëhsuar me origjinalin, të ciklit të parë të studimeve. Diploma e ciklit të parë e fituar jashtë vendit shoqërohet me aktin e njohjes dhe njëhsimit të lëshuar nga QSHA ose kopje të tij të njëhsuar me origjinalin.
2. Diplomën e Maturës Shtetërore së bashku me certifikatën e notave ose kopje të tyre të njëhsuar me origjinalin, e konfirmuar nga institucioni përkatës arsimor vendor, përgjegjës për arsimin parauniversitar (DRAP/ZVAP). Kandidatët që kanë përfunduar shkollën e mesme përpara hyrjes në fuqi të vendimit nr. 876, datë 08.02.2006, të Këshillit të Ministrave, “Për krijimin e Maturës Shtetërore dhe pranimet në shkollat e larta publike”, i ndryshuar”, paraqesin dëftesën e pjekurisë (origjinale ose kopje të njëhsuar me origjinalin, të konfirmuar nga institucioni përkatës arsimor vendor, përgjegjës për arsimin parauniversitar (DRAP/ZVAP). Në qoftë se kandidatët nuk posedojnë dëftesë pjekurie të shkollës së mesme, duhet të paraqesin dublikatë të dëftesës së pjekurisë, të lëshuar nga drejtoria e shkollës së mesme ku ka përfunduar shkollën dhe të konfirmuar nga institucioni përkatës arsimor vendor, përgjegjës për arsimin parauniversitar (DRAP/ZVAP), ose dokumentin e lëshuar nga Arkivi i Shtetit së bashku me listën e notave;
3. Formulari i aplikimit Shtojca nr. 3 e gjeni në linkun:

https://uamd.edu.al/wp-content/uploads/2023/09/SHTOJCA-nr.3-Formular-aplikimi-per-trans.pdf

1. Kopjen e dokumentit të identifikimit;
2. Dy fotografi personale;
3. Dëshminë e njohjes së gjuhës shqipe, lëshuar nga strukturat përgjegjëse për shtetasit e huaj që regjistrohen në një program studimi që zhvillohet në gjuhën shqipe. Nga ky detyrim përjashtohen shtetasit e huaj që kanë përfunduar një cikël/program studimi në gjuhën shqipe në institucione të arsimit të lartë në Republikën e Shqipërisë;
4. Deklaratën sipas shtojcës 1 të cilën e gjeni në linkun:

https://uamd.edu.al/wp-content/uploads/2023/09/SHTOJCA-nr.-1-Deklarate.pdf

1. Dokumentin origjinal të çregjistrimit nga IAL nga i cili transferohet që përmban:
2. Emrin, atësinë, mbiemrin;
3. Datëlindjen, vendlindjen, shtetësinë;
4. Numrat e matrikullimit të programit të studimit të ciklit të parë dhe të ciklit të dytë të fakulteteve përkatëse të IAL-së ku ka përfunduar studimet dhe nga ku transferohet;
5. Emërtimin e IAL-së dhe të programit të studimit të ciklit të parë dhe të dytë dhe forma e studimit;
6. Datën e regjistrimit në programin e studimit të ofruar nga IAL nga ku transferohet;
7. Planin e plotë të program të studimit nga ku transferohet, vërtetim të listës së notave, krediteve të fituara për çdo lëndë dhe detyrim të shlyer në ciklin e dytë të studimeve, i cili do të shërbejë për ekuivalentimin të lëndëve të programit të studimit të ndjekur, si dhe programeve syllabuseve përkatëse të lëndëve të shlyera.

Kandidatët e kategorive të veçanta për transferim në ciklin e dytë të studimeve paraqesin dokumentin shtesë si më poshtë:

1. Kandidati me statusin e personit me aftësi të kufizuar duhet të dorëzojë edhe kopjen e njëhsuar me origjinalin të librezës përkatëse të lëshuar nga Shërbimi Social Shtetëror ose kopje të noterizuar të vendimit të KMCAP-së;
2. Kandidati me statusin e jetimit, duhet të dorëzojë dhe kopjen e njëhsuar me origjinalin të dokumentit që certifikon statusin e jetimit të lëshuar nga Shërbimi Social Shtetëror;
3. Kandidati që i përket pakicës rome apo egjiptiane, dorëzon edhe vetëdeklarim ose një dokument që vërteton që i përket kësaj pakice.

*(sesion më vete)*

**KANDIDATË QË APLIKOJNË PËR PROGRAM TË DYTË STUDIMI, NË PROGRAMET E CIKLIT TË DYTË TË STUDIMEVE NË UNIVERSITETIN “ALEKSANDËR MOISIU” DURRËS**

Aplikojnë në programet e ciklit të dytë për program të dytë studimi, kandidatët që:

1. Kanë përfunduar me sukses studimet dhe janë pajisur me diplomën përkatëse të vlefshme në Republikën e Shqipërisë, në një program të ciklit të dytë të studimit, i cili rezulton i licencuar në momentin e regjistrimit dhe I akredituar para diplomimit të studentit, ose
2. Janë diplomar jashtë vendit në një program studimi të të ciklit të dytë të studimit. Kandidati është i detyruar të kryejë njohjen dhe njëhsimin e diplomës pranë QSHA-së brenda afateve të përcaktuara në udhëzimin nr.12, date 30.06.2023 të MASR-së.

***Kandidati që aplikon për program të dytë në ciklin e dytë të studimeve paraqitet personalisht ose nëpërmjet personit të autorizuar prej tij pranë sekretarisë mësimore përkatëse dhe dorëzon dokumentacionin e mëposhtëm:***

1. Diplomën dhe listën e notave/suplementin e diplomës ose kopje të saj të njëhsuar me origjinalin, të ciklit të dytë të studimeve. Diploma e ciklit të dytë e fituar jashtë vendit shoqërohet me aktin e njohjes dhe njëhsimit të lëshuar nga QSHA ose kopje të tij të njëhsuar me origjinalin.
2. Diplomën dhe listën e notave/suplementin e diplomës ose kopje të saj të njëhsuar me origjinalin, të ciklit të parë të studimeve. Diploma e ciklit të parë e fituar jashtë vendit shoqërohet me aktin e njohjes dhe njëhsimit të lëshuar nga QSHA ose kopje të tij të njëhsuar me origjinalin.
3. Diplomën e Maturës Shtetërore së bashku me certifikatën e notave ose kopje të tyre të njëhsuar me origjinalin, e konfirmuar nga institucioni përkatës arsimor vendor, përgjegjës për arsimin parauniversitar (DRAP/ZVAP). Kandidatët që kanë përfunduar shkollën e mesme përpara hyrjes në fuqi të vendimit nr. 876, datë 08.02.2006, të Këshillit të Ministrave, “Për krijimin e Maturës Shtetërore dhe pranimet në shkollat e larta publike”, i ndryshuar”, paraqesin dëftesën e pjekurisë (origjinale ose kopje të njëhsuar me origjinalin, të konfirmuar nga institucioni përkatës arsimor vendor, përgjegjës për arsimin parauniversitar (DRAP/ZVAP). Në qoftë se kandidatët nuk posedojnë dëftesë pjekurie të shkollës së mesme, duhet të paraqesin dublikatë të dëftesës së pjekurisë, të lëshuar nga drejtoria e shkollës së mesme ku ka përfunduar shkollën dhe të konfirmuar nga institucioni përkatës arsimor vendor, përgjegjës për arsimin parauniversitar (DRAP/ZVAP), ose dokumentin e lëshuar nga Arkivi i Shtetit së bashku me listën e notave;
4. Formulari i aplikimit Shtojca nr. 3 e gjeni në linkun:

https://uamd.edu.al/wp-content/uploads/2023/09/SHTOJCA-nr.3-Formular-aplikimi-per-trans.pdf

1. Kopjen e dokumentit të identifikimit;
2. Dy fotografi personale;
3. Dëshminë e njohjes së gjuhës shqipe, lëshuar nga strukturat përgjegjëse për shtetasit e huaj që regjistrohen në një program studimi që zhvillohet në gjuhën shqipe. Nga ky detyrim përjashtohen shtetasit e huaj që kanë përfunduar një cikël/program studimi në gjuhën shqipe në institucione të arsimit të lartë në Republikën e Shqipërisë;
4. Deklaratën sipas shtojcës 1 të cilën e gjeni në linkun:

https://uamd.edu.al/wp-content/uploads/2023/09/SHTOJCA-nr.-1-Deklarate.pdf

1. Planin e plotë të ciklit të dytë të studimeve përfshirë edhe syllabuset përkatëse, vërtetim të listës së notave, krediteve të fituara për çdo lëndë dhe detyrim të shlyer, i cili do të shërbejë për njohjen e provimeve të shlyera dhe/ose e krediteve përkatëse, nëse kërkohet njohja e provimeve të shlyera dhe/ose e krediteve përkatëse;

Kandidatët e kategorive të veçanta për program të dytë në ciklin e dytë të studimeve paraqesin dokumentin shtesë si më poshtë:

1. Kandidati me statusin e personit me aftësi të kufizuar duhet të dorëzojë edhe kopjen e njëhsuar me origjinalin të librezës përkatëse të lëshuar nga Shërbimi Social Shtetëror ose kopje të noterizuar të vendimit të KMCAP-së;
2. Kandidati me statusin e jetimit, duhet të dorëzojë dhe kopjen e njëhsuar me origjinalin të dokumentit që certifikon statusin e jetimit të lëshuar nga Shërbimi Social Shtetëror;
3. Kandidati që i përket pakicës rome apo egjiptiane, dorëzon edhe vetëdeklarim ose një dokument që vërteton që i përket kësaj pakice.